Virallinen lehti nro C 402 , 22/12/1998 s. 0037



KIRJALLINEN KYSYMYS E-0831/98 esittäjä(t): Pedro Marset Campos (GUE/NGL) komissiolle (26. maaliskuuta 1998) Aihe: Murcian kaupunginhallituksen hyvinvointiyhteiskunnan vastaiset toimenpiteet URBAN-hankkeen soveltamis- ja lähialueilla (Espanja) Euroopan komissio käsittelee Murcian kaupunkia koskevan URBAN-suunnitelman hyväksymistä. Suunnitelman kohteena ovat pääasiassa ne kaupunkialueet, joilla elämän laatu on alhainen, sosiaalinen syrjäytyminen on korkealla tasolla, infrastruktuuri on puutteellinen ja asuntojen laatu on huono. (Komission tiedonanto suuntaviivojen vahvistamisesta niiden kaupunkialueita koskevaan yhteisöaloitteiseen liittyvien toimenpideohjelmien osalta, joita jäsenvaltioita pyydetään kehittämään, EYVL 96/C 200/4). Murcian kaupungin URBAN-hankkeen tavoitteeksi ilmoitetaan muun muassa soveltamisalueen sosiaalisten ongelmien sisällyttäminen hankkeeseen. Näitä ongelmia ovat esimerkiksi romaniperheiden integraatio, köyhyysrajalla elävät perheet, ala-arvoiset asunnot, sosiaalinen syrjäytyminen, yhteiselon ja solidaarisuuden kannustaminen jne. Murcian kaupunginhallituksen tähän mennessä toteuttamat toimet suuntaavat kuitenkin romaniperheiden häätämiseen asunnoistaan Murcian San Pio X -kaupunginosassa ja "Naves del Brocal" -nimellä tunnetulla alueella, jotka molemmat kuuluvat Murcian URBAN-ohjelman soveltamisalueeseen. Häädön jälkeen nämä perheet elävät todellisessa puutteessa, kärsivät sosiaalisesta syrjinnästä eikä kaupunginhallituksen suunnitelmissa ole välitöntä ratkaisua ongelmaan. Yllä mainittujen seikkojen vuoksi kysymme 1. Onko komissio tietoinen tästä tilanteesta? 2. Eikö komission mielestä Murcian kaupunginhallitus toimi ristiriitaisesti lisätessään sosiaalisia ongelmia kaupunkialueella, jolla URBAN-ohjelmaa tullaan soveltamaan? 3. Eikö komissio katso, että Murcian kaupunginhallituksen velvollisuutena on taata, että nämä sosiaaliset ongelmat ratkaistaan asianmukaisella ja kestävällä tavalla URBAN-hanketta sovellettaessa? 4. Mitä toimenpiteitä komissio aikoo soveltaa kaupungin viranomaisiin taatakseen, että tässä hankkeessa noudatetaan sille asetettuja tehtäviä? 5. Katsooko komissio, että espanjalaisten hallintoviranomaisten toiminta on sopusoinnussa Amsterdamin sopimuksen mukaisen sosiaalisen syrjinnän torjunnan kanssa? Missä vaiheessa ovat komission suunnitelmat toimesta, jolla torjutaan sosiaalista syrjäytymistä ja otetaan huomioon asunto-ongelmat? Komission jäsenen Monika Wulf-Mathiesinkomission puolesta antama vastaus (5. toukokuuta 1998) Komissio hyväksyi 3. maaliskuuta 1998 URBAN-yhteisöaloitteen jatkamiseen kaudelle 1997-1999 liittyvän Espanjan kansallisten viranomaisten esittämän ohjelman. Tähän ohjelmaan sisältyy muun muassa Murcian kaupunkia koskeva hanke. Hanke koskee Barriomarin kaupunginosaa ja siihen rajoittuvia alueita, joiden sosiaalis-taloudelliset erityispiirteet vastaavat San Pio X -kaupunginosan olosuhteita. Komissio on tietoinen Murcian kaupungin vakavista sosiaalisista ongelmista. Komission asia ei kuitenkaan ole puuttua kaupungin sisäisiin asioihin. Komission mielestä tähän ohjelmaan sisällytettyjen, kohdeväestön sosiaalisen integraation lisäämiseen suunnattujen toimien toteuttaminen auttaa osaltaan vähentämään tiettyjen ongelmien vakavuutta. On kuitenkin aiheellista tähdentää, että asuntotilanteen kohentamiseen liittyvät menot eivät ole mainitun ohjelman yhteydessä tukikelpoisia rakennerahastoissa. Nykyisin voimassa olevan EY:n perustamissopimuksen nojalla komissiolla ei ole toimivaltaa arvioida jäsenvaltioiden paikallisten viranomaisten sosiaalisen syrjäytymisen ja köyhyyden torjumiseksi toteuttamia toimia. Kun Amsterdamin sopimus ratifioidaan, EY:n perustamissopimuksen uuteen 137 artiklaan sisältyvä oikeusperusta antaa mahdollisuuden "arvioida saatuja kokemuksia sosiaalisen syrjäytymisen torjumiseksi" yhteisön tasolla. Vaihtoehtoja toiminnan järjestämiseksi tarkastellaan parhaillaan uudelleen. Hyvinvointiyhteiskunnan ja sosiaalisen integraation edistäminen on myös tärkeä toimintalinja komission uudessa sosiaalipoliittisessa toimintaohjelmassa kaudelle 1998-2000.